# gouestl
## Brezhoneg
### Etimologiezh

    Eus krennvrezhoneg goestl, eus henvrezhoneg guuistl, deuet eus ar ger keltiek *gēstlos « gouestl ; ostaj » a zeufe eus ar wrizienn indezeuropek *gʰeidʰ- a gaver er gerioù gàidît « gortoz » e latveg, ždáti « gortoz » e tchekeg ha gīt « c'hoantegezh » en henuhelalamaneg.
    Da geñveriañ gant ar gerioù gwystl « gouestl ; ostaj » e kembraeg, gostel « ostaj ; taol-dispac'h » e kerneveureg ha giall « ostaj » en iwerzhoneg.

### Anv-kadarn

gouestl /ˈgwestl/ gourel (liester : gouestloù)
* (Gwir) Kevrat roidigezh ur vad heloc'h e dalc'h ur c'hredour gouestladour evit gwarantiñ taladur un dle.
* Traezenn pe sammad arc'hant a lakaer e klaoustre.
* Promesa, gouestladur, engouestl.
* (Relijion) Promesa ma en em ginniger da Zoue.

#### Deveradoù

* arouestl
* engouestl
* gouestlad
* gouestladur
* gouestlaj
* gouestlañ
* gouestlaoua
* gouestlidigezh
* klaoustre

#### Troioù-lavar

* reiñ e gouestl
* ober gouestl da

#### Troidigezhioù

* alamaneg : Pfand nepreizh
* galleg : gage gourel
* gresianeg : ενέχυρο (enéchyro) nepreizh
* italianeg : pegno gourel
* iwerzhoneg : geall gourel
* kembraeg : gwystl gourel
* kerneveureg : arwostel gourel , gaja gourel
* nederlandeg : pand nepreizh
* okitaneg : gatge gourel , penhora benel
* poloneg : zastaw gourel
* romañcheg : pegn gourel
* saozneg : pledge
* skoseg : geall gourel
* spagnoleg : prenda benel
* vietnameg : cầm đồ

### Daveoù

Roll an daveoù :
* : Albert Deshayes, Dictionnaire étymologique du breton, Douarnenez, Le Chasse-Marée, 2003, p. 282.
* : Ranko Matasović, Etymological Dictionary of Proto-Celtic, Leyden, Brill, 2009, p. 159.